2. Kogemuslik tee. See on hirmudest vabanemise tee. Läänemaailm kõnnib praegu seda teed. Meile on iseloomulik enne teha, siis mõelda, kuigi enda meelest mõtleme ette. Tarkusega mõtlemine ongi tegemine. Ajudega tegemine. Arukusega mõtleja mõtleb, kas seda on tarvis, mida tarkus välja mõtles, või ei. Alles siis läheb tegema. Peame kogemuste saamist ainuõigeks. Meie elu on nagu mehhaanika, keemia, füüsika või mikrobioloogia labor, kus tehakse tapvalt palju katseid, et teha järeldus, kas tulemus rahuldab või mitte. Kelle käed enam ei värise, see tõestab, et tema tulemus on õige.